Lisa

KINNITATUD

Peadirektori

30.11.2025 käskkirjaga nr 1.1-3.1/338

**PÄÄSTEAMET**

Päästetöö büroo nõunik

**AMETIJUHEND**

**1. Üldosa**

|  |  |
| --- | --- |
| 1.1 Vahetu juht: | Päästetöö büroo juhataja |
| 1.2 Asendaja: | Päästetöö büroo peaspetsialist |
| 1.3 Keda asendab: | Päästetöö büroo juhatajat, peaspetsialisti |
| 1.4 Juhindub: | Eesti Vabariigi õigusaktidest, Päästeameti peadirektori ja keskuse juhi käskkirjadest ning käesolevast ametijuhendist |

**2. Ametikoha eesmärk**

Päästetöö büroo nõuniku ametikoha eesmärk on päästetöö teenuste protsessi juhtimine päästekeskuse tegevuspiirkonnas, päästetöö valdkonna koolitustegevuse ja komandosisese õppe sisuline ja teenusteülene koordineerimine ning nööripääste teenuse (edaspidi teenuste) tagamine ja arenduste elluviimine.

**3. Teenistuskohustused ja soovitud tulemus**

|  |  |
| --- | --- |
| TEENISTUSKOHUSTUS | SOOVITUD TULEMUS |
| 3.1 Tagab teenuste toimimise läbi peaspetsialistide, päästekomandode meeskondade töö planeerimise ja järelevalve korraldamise. | Teenuste toimimine on tagatud. Peaspetsialistide, päästekomandode meeskondade ja välijuhtide grupi töö on planeeritud ning järelevalve korraldatud. |
| 3.2 Teeb teenuste peaspetsialistide, päästekomandode meeskondade töö tõhustamiseks ettepanekuid büroo juhatajale. | Ettepanekud on büroo juhatajale esitatud. |
| 3.3 Osaleb teenuste arendamiste töörühmade töös. | Teenuste arendamise töörühmade töös on osaletud, ettepanekud ja seisukohad on esitatud. |
| 3.4 Arendab teenuseid päästekeskuse tegevuspiirkonnas. | Teenused on arendatud ning ellu viidud. |
| 3.5 Juhib, koordineerib ja hindab päästetöö valdkonna koolitustegevusega seotud protsesse. | Koolitustegevused on vajaduspõhised ning kooskõlas päästetöö valdkonna teenuste arendustulemustega. |
| 3.6 Korraldab päästetöö valdkonna teenistujate koolitustegevust. | Koolitusplaan on koostatud. Täiendkoolitustele on sihtgrupid planeeritud ja teenistujad informeeritud. |
| 3.7 Administreerib päästetöö valdkonna koolitusvajaduste ning sihtgruppide andmebaasi. | Andmebaas on ajakohaselt administreeritud. Täiendkoolitustele on sihtgrupid planeeritud ja teenistujad informeeritud. |
| 3.8 Korraldab komandosisest õpet. | Komandosisese õppe plaan on koostatud. |
| 3.9 Korraldab regionaalseid õppuseid. Koostab päästetöö valdkonna õppuste plaani. | Õppuste plaan on koostatud. Õppused on korraldatud. Kokkuvõtted ja analüüsid on tehtud ning ettepanekud ja järeldused teenuste parendamiseks esitatud. |
| 3.10 Administreerib päästekomandode töökorralduskalendrit. | Töökorralduskalender on koostatud, värskendatud ning päevakavad teatavaks tehtud päästekomandodele. |
| 3.11 Teostab järelvalvet päästekomandode töökorralduste täitmise üle, haldab töökorraldusaruannete andmebaasi ja koostab statistilisi kokkuvõtteid. | Andmebaas on täidetud. Kvartaalsed statistilised kokkuvõtted päästekomandode tegevuste kohta on kvartali lõpus esitatud. |
| 3.12 Kogub teenuste osutamise kohta andmeid ja analüüsib teenuste kvaliteeti. | Andmed on kogutud. Teenuste toimimiseks on ettepanekud tehtud kogutud andmete analüüside alusel. |
| 3.13 Teostab järelevalvet teenuste toimivuse üle. | Teenuste järjepidev järelevalve on teostatud. |
| 3.14 Teeb ettepanekud teenuste paremaks toimimiseks vajalike vahendite kasutusele võtmiseks ja soetamiseks. | Ettepanekud teenuste paremaks toimimiseks on esitatud. |
| 3.15 Osaleb teenuste pakkumiseks vajaliku dokumentatsiooni väljatöötamisel. | Teenuste pakkumiseks dokumentatsiooni väljatöötamisel on ettepanekud tehtud. |
| 3.16 Osaleb teenuse tagamiseks vajalike hangete tehniliste kirjelduste koostamises ja hanke protsessis. | Hangete tehniliste kirjelduste koostamiseks on ettepanekud esitatud ja protsessis antud ülesanded on täidetud. |
| 3.17 Osaleb päästesündmuse- ja/või hädaolukorra lahendamise staabitöös. | Staabitöö on juhitud või staabijuhilt saadud korraldused on täidetud |
| 3.18 Osaleb ennetustööl. | Ennetustööl on osaletud. |
| 3.19 Esitab ettepanekuid päästetöö valdkonda reguleerivate õigusaktide, juhiste eelnõudele. | Asjakohased ettepanekud on esitatud. |
| 3.20 Teeb koostööd Päästeameti struktuuriüksuste ja teiste asutuste ning organisatsioonidega. | Päästeameti ja koostööpartnerite eesmärkidest lähtuvalt on tulemuslik koostöö tagatud. |
| 3.21 Vastutab riigivara säilimise, varaarvestuse ning aruandluse eest. | Varade üle on peetud korrektne arvestus ja vajalik aruandlus esitatud. |
| 3.22 Täidab vahetu juhi antud ühekordseid ülesandeid. | Ülesanded on täidetud. |

**4. Ametikoha täitjal on õigus:**

4.1 esindada Päästeametit oma vastutusala ülesannete täitmisel;

4.2 saada teenistusülesannete täitmiseks Päästeameti struktuuriüksustelt vajalikku informatsiooni, selgitusi ning dokumente;

4.3 saada teenistuseks vajalikku ametialast täiendkoolitust;

4.4 juhtida vahetu juhi tähelepanu ametijuhendijärgsete põhiülesannete täitmise takistustele ja nende põhjustele;

4.5 saada oma ülesannete täitmiseks vajalikke töövahendeid ning kasutada Päästeameti vara ja vahendeid vastavalt kehtestatud korrale;

4.6 keelduda ebaseaduslike korralduste ning ülesannete täitmisest;

4.7 teha ettepanekuid vahetule juhile töökorralduse parendamiseks.

**5. Ametikoha täitja vastutab:**

* 1. ametijuhendiga ja teiste töökorralduslike regulatsioonidega pandud teenistuskohustuste nõuetekohase, õiguspärase ja õigeaegse täitmise eest;
  2. vahetu juhi poolt antud seaduslike korralduste ja ülesannete nõuetekohase, õiguspärase ja õigeaegse täitmise eest;
  3. valdkonda reguleerivate õigusaktide nõuetekohase täitmise eest;
  4. teenistusülesannete täitmisel teatavaks saanud konfidentsiaalse info kaitsmise ja hoidmise eest;
  5. ametialasest üleastumisest või muudest õigusrikkumistest vahetu juhi viivitamatu informeerimise eest;
  6. tema kasutusse antud riigivara heaperemeheliku kasutamise ning dokumentide korrasoleku ja säilimise ning nende tagastamise eest teenistussuhte lõpetamisel;
  7. töökorra, ohutustehnika- ja tuleohutusnõuete ning teistest teenistust reguleerivatest eeskirjadest ja juhenditest kinnipidamise eest.

**6. Ametikohal töötamiseks esitatavad nõuded:**

6.1 Haridus: vastavalt siseministri määrusele „Päästeteenistujate kutsesobivuse nõu­ded, sealhulgas füüsilise ettevalmistuse, hariduse- ja tervisenõuded“;

6.2 Teadmised: päästevaldkonda ja päästetöö valdkonda reguleerivate õigusaktide tundmine, päästeala valdkondade tundmine, juhtimis- ja planeerimisalased teadmised;

6.4 Arvutioskus: ametikohal vajalike ülesannete täitmiseks teksti- ja andmetöötlusprogrammide ning valdkonnas kasutatavate infosüsteemide kasutamise oskus;

6.5 Keeleoskus: eesti keele valdamine C1-tasemel ja ühe võõrkeele valdamine vähemalt kesktasemel.

6.6 Isikuomadused: hea suhtlemis- ja väljendusoskus; intellektuaalne võimekus, sealhulgas olulise eristamise oskus ning analüüsivõime; kohusetunne, otsustus- ja vastutusvõime, sealhulgas kohustuste täpne täitmine; vastutus oma kohustuste täitmise, selle kvaliteedi ja tulemuslikkuse eest; algatusvõime ja loovus, sealhulgas uute lahenduste väljatöötamisel ning nende rakendamisel töösse; iseseisva töö- ja meeskonnatöö oskus; ausus, korrektsus, usaldusväärsus ja lojaalsus; hea eneseväljendusoskus nii kirjas kui kõnes;

6.7 Muu: B kategooria mootorsõiduki juhtimisõigus;

6.8 Tervisenõuded: vastavus päästeteenistujate II grupi tervisenõuetele.

**7. Ametijuhendi muutmine**

* 1. Ametijuhend või selle muudatus jõustub selle kinnitamisel peadirektori poolt.
  2. Ametijuhendit võib muuta juhtudel, kui muudatuse aluseks on kehtivad õigusaktid või vajadus tööd asutuses ümber korraldada.
  3. Ametijuhendit võib muuta teenistuja nõusolekuta, kui ei muutu ametikoha eesmärk, põhifunktsioon(id), nõutav erialane ettevalmistus, teenistuja palk ega suurene oluliselt teenistuskohustuste maht.
  4. Ametijuhend allkirjastatakse digitaalselt.

Kinnitan, et olen tutvunud ametijuhendiga ja kohustun seda täitma.

|  |
| --- |
| Allkirjastatakse digitaalselt |
| Teenistuja: |